เรื่องร้องเรียน: สะพานข้ามถนนพหลโยธิน ที่ทำเชื่อม ถนนเทพรักษ์กับวิภาวดี บริเวณบิ๊กซีสะพานใหม่  จะรบกวนช่วยมาเร่งการดำเนินงานฝั่งถนนเทพรักษ์ไปถนนพหลโยธินหน่อยครับ ตอนเช้าติดมากๆๆๆๆ ๆๆๆ น่าจะมาเร่งทำฝั่งคนใช้ถนนก่อนนะครับ ฝั่งที่ข้ามไป มันยังไม่มีคนจะใช้ TT
การดำเนินการของเจ้าหน้าที่: สำนักการโยธา กรุงเทพมหานคร ขอเรียนว่า โครงการทางหลวงท้องถิ่นสายเชื่อม ถนนวิภาวดีรังสิตกับถนนพหลโยธิน ช่วงสะพาน ตอนข้ามถนนพหลโยธินเชื่อมถนนเทพรักษ์ งานโครงสร้างหลัก พื้นสะพานแล้วเสร็จ โดยอยู่ระหว่างทำงานเชิงลาดและระบบระบายน้ำ ซึ่งคาดว่าจะดำเนินการแล้วเสร็จภายในเดือนสิงหาคม 2566 นี้ แต่ยังไม่สามารถคืนผิวจราจรในขณะนี้ได้เนื่องจาก การไฟฟ้านครหลวง อยู่ระหว่างการก่อสร้างบ่อพักสำหรับการดันท่อลอดเพื่อวางระบบสายไฟฟ้าใต้ดินในบริเวณใต้ถนนพหลโยธินและถนนเทพรักษ์ ซึ่งคาดว่างานส่วนการไฟฟ้านครหลวงจะใช้เวลาดำเนินการอีกประมาณ 3 เดือน ตามภาพถ่ายที่แนบ ทั้งนี้ ขออภัยในความไม่สะดวกมา ณ ที่นี้ด้วย ค่ะ
ความเห็นของผู้แจ้ง: งั้นลองเปลี่ยนการจราจรเป็นบังคับเลี้ยวซ้ายทั้งหมดจะดีขึ้นมั้ยครับ  สำหรับรถที่จะไปทางสะพานใหม่ก็ให้ไปกลับรถเอา ลองปรึกษาทีมจราจรดูนะครับ สุ้ๆครับ 🥹
พื้นที่: แขวงอนุสาวรีย์ เขตบางเขน กรุงเทพมหานคร